CELEX: 32018D2063
Language: el
Date: 2018-12-18 00:00:00
Title: Απόφαση (ΚΕΠΠΑ) 2018/2063 της Επιτροπής Πολιτικής και Ασφάλειας, της 18ης Δεκεμβρίου 2018, για την παράταση της εντολής του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/2/2018)

27.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 329/26
               
            
         ΑΠΟΦΑΣΗ (ΚΕΠΠΑ) 2018/2063 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 18ης Δεκεμβρίου 2018
         για την παράταση της εντολής του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/2/2018)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
         Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (1) και ιδίως το άρθρο 7 παράγραφος 1,
         Εκτιμώντας τα ακόλουθα:
         
                     (1)
                  
                  
                     Βάσει της απόφασης 2014/219/ΚΕΠΠΑ, εξουσιοδοτείται η Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης, να λαμβάνει τις σχετικές αποφάσεις, προκειμένου να ασκεί πολιτικό έλεγχο και στρατηγική διεύθυνση της αποστολής EUCAP Sahel Mali, συμπεριλαμβανομένης της απόφασης διορισμού αρχηγού αποστολής.
                  
               
                     (2)
                  
                  
                     Στις 9 Ιανουαρίου 2018 η ΕΠΑ εξέδωσε την απόφαση (ΚΕΠΠΑ) 2018/57 (2), για τον διορισμό του κ. Philippe RIO ως αρχηγού αποστολής της EUCAP Sahel Mali από τις 15 Ιανουαρίου 2018 έως τις 14 Ιανουαρίου 2019.
                  
               
                     (3)
                  
                  
                     Στις 17 Δεκεμβρίου 2018 το Συμβούλιο εξέδωσε την απόφαση (ΚΕΠΠΑ) 2018/2008 (3), για την παράταση της εντολής της EUCAP Sahel Mali έως 28 Φεβρουαρίου 2019.
                  
               
                     (4)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Philippe RIO ως αρχηγού αποστολής της EUCAP Sahel Mali από τις 15 Ιανουαρίου 2019,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία του κ. Philippe RIO ως αρχηγού αποστολής της EUCAP Sahel Mali παρατείνεται από τις 15 Ιανουαρίου 2019.
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
            Λήγει στις 28 Φεβρουαρίου 2019.
         
         
            Βρυξέλλες, 18 Δεκεμβρίου 2018.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 113 της 16.4.2014, σ. 21.
         
            (2)  Απόφαση (ΚΕΠΠΑ) 2018/57 της Επιτροπής Πολιτικής και Ασφάλειας, της 9ης Ιανουαρίου 2018, για την παράταση της εντολής του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/1/2018) (ΕΕ L 10 της 13.1.2018, σ. 14).
         
            (3)  Απόφαση (ΚΕΠΠΑ) 2018/2008, της 17ης Δεκεμβρίου 2018, για την τροποποίηση και παράταση της απόφασης (ΚΕΠΠΑ) 2014/219 σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 322 της 18.12.2018, σ. 24).